CELEX: 32003D0475
Language: bg
Date: 2003-06-18 00:00:00
Title: Решение на Съвета от 18 юни 2003 година за изменение на Решение 2000/604/ЕО на Съвета относно състава и устава на Комитета по икономическа политика

Важна правна забележка

|

32003D0475

Официален вестник n° L 158 , 27/06/2003 стр. 0055 - 0057 специално чешко издание глава 10 том 003 стр. 254  - 256 специално испанско издание глава 10 том 003 стр. 254  - 256 специално унгарско издание глава 10 том 003 стр. 254  - 256 специално литвийско издание глава 10 том 003 стр. 254  - 256 LV.ES глава 10 том 003 стр. 254  - 256 MT.ES глава 10 том 003 стр. 254  - 256 PL.ES глава 10 том 003 стр. 254  - 256 SK.ES глава 10 том 003 стр. 254  - 256 специално словенско издание глава 10 том 003 стр. 254  - 256

		20030618Решение на Съветаот 18 юни 2003 годиназа изменение на Решение 2000/604/ЕО на Съвета относно състава и устава на Комитета по икономическа политика(2003/475/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 209 от него,като взе предвид становището на Комисията [1],като има предвид, че:(1) Комитетът по икономическа политика е предвиден в член 272 от Договора.(2) Съветът прие на 29 септември 2000 г. Решение 2000/604/ЕО относно състава и устава на Комитета за икономическа политика [2].(3) Този устав определяше функциите на Комитета до момента.(4) В резултат на решението, взето от държавните и правителствени ръководители на срещата на Европейския съвет през декември 2002 г. в Копенхаген, десет нови държави подписаха на 16 април 2003 г. Договор за присъединяване към Европейския съюз, като се очаква те да се присъединят на 1 май 2004 г.(5) Комитетът по икономическа политика следва да продължи да работи ефективно след разширяването.(6) Съставът и уставът на Комитета за икономическа политика следва да бъдат съответно изменени,РЕШИ:Член 1Решение 2000/604/ЕО се изменя, както следва:а) съображение 14 се заменя със следното:"(14) Държавите-членки, Комисията и Европейската централна банка следва да бъдат подходящо представени в Комитета. Всяка от тях трябва да определи двама членове.";б) Приложението следва да бъде заменено с приложението към настоящото pешeние.Член 2Настоящото решение влиза в сила на 1 юли 2003 г.Съставено в Люксембург на 18 юни 2003 година.За СъветаПредседателG. Drys[1] ОВ С 127, 29.5.2003 г., стр. 33.[2] ОВ L 257, 11.10.2000 г., стр. 28.--------------------------------------------------20030618ПРИЛОЖЕНИЕ"20030618"ПРИЛОЖЕНИЕУСТАВ НА КОМИТЕТА ПО ИКОНОМИЧЕСКА ПОЛИТИКАЧАСТ IЗАДАЧИ НА КОМИТЕТАЧлен 11. Без да се засягат изискванията на членове 114 и 207 от Договора, Комитетът по икономическа политика (наричан по-долу Комитетът) сътрудничи при подготовката на работата на Съвета по координиране на икономическите политики на държавите-членки и на Общността и съветва Комисията и Съвета.2. Комитетът участва в подготовката на работата на Съвета, като предоставя икономически анализи, становища по методологиите и проектоформулировките за препоръки относно политиките, особено що се отнася до структурната политика за подобряване възможностите за растеж и заетост в Общността. Във връзка с това Комитетът съсредоточава вниманието си по-специално върху:а) функционирането на пазарите на стоки, капитали, услуги и труд, включително тенденциите в заплащането, производителността, заетостта и конкурентоспособността,б) ролята и ефективността на публичния сектор и дългосрочната устойчивост на публичните финанси,в) икономическите последици от определени политики, като тези свързани с околната среда, научноизследователската и развойната дейност и със социалното сближаване.3. В областите, посочени по-горе, Комитетът, без да се засягат изискванията на членове 114 и 207 от Договора, подпомага работата на Съвета, и по-специално при формулирането на общите насоки на икономическата политика и оказва съдействие при процедурата за многостранно наблюдение съгласно член 99, параграф 3 от Договора. Във връзка с това Комитетът извършва периодичен преглед по страни, насочен предимно към структурните реформи в държавите-членки.4. Без да се засягат изискванията на членове 130 и 207 от Договора, Комитетът подпомага работата на Съвета, съгласно раздел "Заетост" на Договора.5. Комитетът помага на Икономическия и финансов комитет да държи под наблюдение краткосрочното и средносрочното макроикономическо развитие в държавите-членки и Общността, като предоставя анализи и становища основно по методологични проблеми, свързани с взаимодействието между структурните и макроикономическите политики, както и с тенденциите в заплащането в държавите-членки и в Общността.6. Комитетът предоставя рамката, в която на техническо ниво се осъществява макроикономическият диалог, включващ представители на Комитета (включително на Европейската централна банка), Икономическия и финансов комитет, Комитета по заетостта, Комисията и социалните партньори.7. Комисията се консултира с Комитета относно максималния процент на увеличение за незадължителните разходи на общия бюджет на Европейския съюз съгласно член 272 от Договора.Член 2Комитетът изказва становища по искане на Съвета, Комисията или Икономическия и финансов комитет или по своя собствена инициатива.Член 3При изпълнение на своите задължения Комитетът работи в тясно сътрудничество с Икономическия и финансов комитет при изготвянето на доклади за Съвета. В процеса на подпомагане на подготовката на общите насоки на икономическата политика Комитетът докладва на Икономическия и финансов комитет. Той координира работата си с Комитета по заетостта и с други комитети и работни групи, участващи в подготовката на работата на Съвета, в областите, в които тези комитети и работни групи са компетентни.ЧАСТ IIСЪСТАВЧлен 41. Държавите-членки, Комисията и Европейската централна банка определят по двама свои членове в Комитета.2. Членовете на Комитета се избират от средите на висшите служители, отличаващи се с висока компетентност във формулирането на икономически и структурни политики.Член 5При изпълнение на своите задължения членовете на Комитета се ръководят от интересите на Общността.ЧАСТ IIIПРЕДСЕДАТЕЛ И СЕКРЕТАРИАТЧлен 61. Комитетът избира с мнозинство измежду своите членове председател и до трима заместник-председатели за срок от две години. Като правило двегодишният срок не се подновява.2. Председателят делегира своето право на глас на друг член от неговата/нейната делегация.Член 7В случай че не може да изпълнява своите задължения, председателят се замества от един от заместник-председателите на Комитета.Член 81. Комитетът се подпомага от секретариат под ръководството на секретар. Секретарят и служителите на секретариата, необходими за изпълнението на задачите на секретариата, се назначават от Комисията. Секретарят се назначава от Комисията след консултация с Комитета. Секретарят и неговият/нейният персонал действат съгласно инструкциите на Комитета при изпълнение на своите отговорности към Комитета.2. Разходите на Комитета се включват в предварителния бюджет на Комисията.ЧАСТ IVРАЗИСКВАНИЯЧлен 9Становища или доклади се приемат от мнозинството от членовете, ако се изисква гласуване. Всеки член разполага с един глас. Но когато се дава консултация или становище по въпроси, по които Съветът впоследствие може да вземе решение, членовете от централните банки и Комисията могат да участват в дискусиите, но не участват в гласуването. Комитетът също така докладва за мнението на малцинството и за различните мнения, изказани в хода на дискусията.Член 10Като правило само членове могат да се изказват по време на заседанията на Комитета. В изключителни случаи председателят може да разпореди друго.Член 11Комитетът може да възложи проучването на определени въпроси на подкомитети или работни групи. В такива случаи председателството им се поема от член на Комитета, назначен от Комитета.Член 12Комитетът, подкомитетите или работните групи могат да канят експерти, които да им оказват съдействие в работата.Член 13Комитетът се свиква от председателя по негова/нейна инициатива или по искане на Съвета, на Комисията или най-малко на пет от членовете на Комитета.Член 141. Като правило председателят представлява Комитета; в частност председателят може да бъде упълномощен от Комитета да докладва за дискусиите и да прави устни коментари по становища и доклади, изготвени от Комитета.2. Председателят носи отговорност за поддържане на отношенията на Комитета с Европейския парламент, който трябва да бъде информиран за работата на Комитета, когато е уместно.Член 151. Освен ако не бъде решено друго, заседанията на Комитета са поверителни. Същото правило е валидно и за дейността на неговите подкомитети или работните групи.2. Докладите и становищата, подготвени от Комитета, стават публично достояние след предаването им на адресата, освен ако има важни основания да останат поверителни.Член 16Комитетът приема свой процедурен правилник.""--------------------------------------------------